Ultimul capitol din scurta viaţă a Părintelui Serafim Rose 

de Maica Brigid 
I. 

Părintele Serafim a fost înmormântat în Noble Ridge („ Creasta cea nobila "), un loc 
potrivit pentru cineva al cărui nume dintâi a fost Eugene, ce înseamnă „nobil". A fost 
californian, după locul de naştere, şi fiind inspirat de autenticele izvoare patristice ale 
Ortodoxiei, a reuşit să îşi preschimbe viaţa din lumea aceasta contemporană, într-un fenomen 
hagiografic. 

Vom lăsa următoarele scurte relatări să vorbească de la sine. 

II. 

înainte de moartea sa 

1 . Când se ştia că Părintele Serafim e pe moarte, au fost făcute rugăciuni către Dumnezeu 
în numeroase părţi ale lumii, căci mulţi l-au cunoscut prin intermediul revistei „Cuvântul 
Ortodox" şi al cărţilor sale şi s-au rugat stăruitor ca o astfel de viaţă, trebuitoare, să fie 
cruţată. 

Cu câteva zile înainte de adormirea sa, s-a săvârşit un Sfânt Maslu în biserica 
Redding, unde a slujit Părintele Serafim. în vreme ce părintele îndura dureri profunde şi 
suferea, în spital, părintele Alexey Young 1-a văzut stând în altar, în felul său specific de 
şedere, uşor încovoiat, şi rugându-se Domnului. 

2. Cu o zi înainte de a muri, Părintele Serafim a vizitat o femeie, pe mama unui fiu 
duhovnicesc, căruia îi purta o grijă deosebită. Iată mărturia ei: 

„S-a petrecut înainte de moartea Părintelui Serafim. Lucram în camera din spate şi mă 
gândeam cât de mult mi-aş fi dorit să fiu şi eu la spital, împreună cu voi. Deodată, timpul s-a 
oprit şi l-am văzut înaintea mea pe Părintele Serafim, strălucind tot, purtând veşminte 
luminoase, pline de splendoare şi strălucire - acestea sunt cele mai apropiate cuvinte pe care 
le pot folosi pentru a descrie acea lumină. Mi-am ţinut respiraţia şi am spus, „O, Părinte 
Serafim!". Am fost prea uimită pentru a mai spune altceva, în afară de „Mulţumesc". 

Timpul nu mai curgea - totul era acum. Nu voi da nici o interpretare acestei 
întâmplări, nici astăzi, nici mai târziu. M-am simţit mângâiată şi nădăjduiesc ca aceasta 
întâmplare să vă consoleze şi pe voi. 

Sunt foarte nevrednică, şi nu ştiu ce-aş mai putea spune în plus". 

Evghenia Voitan 
14 septembrie 1982 

3. „Chiar înainte de a mă trezi, în dimineaţa zilei de 2 septembrie 1982, ziua când a 
murit Părintele Serafim, am avut un vis. Eram însoţită de un părinte necunoscut, care m-a 
mustrat pentru păcatele mele. Mi-a spus că niciodată nu trebuie să mă simt jignită, de nimeni. 
Am intrat împreună într-o sală uriaşă, măreaţă. în capătul acelei săli, un om stătea în 



picioare, pe o platformă înălţată, şi cânta. Era dificil să-1 văd bine, din pricina distanţei. Cu 
un glas preafrumos, cânta Lauda „Binecuvintează suflete al meu pe Domnul...." Am spus 
„Nu aud bine". Părintele m-a îndemnat să merg mai aproape şi am făcut câţiva paşi înainte. 
Apoi am început să aud foarte clar cântarea. Cel ce cânta era un tenor, cu o voce ca a 
Părintelui Serafim, pe care l-am auzind cu ani în urmă, în Catedrala din San Francisco. Era la 
începutul anilor x 60. Şezând în cliros, a cântat singur toată slujba Utreniei, de la un capăt la 
celălalt. Nicicând în viaţa mea nu am mai auzit o cântare mai rugătoare. Sufletul meu se 
ridicase către înălţimi. Acum, în vis, auzeam aceeaşi cântare neasemuită. Era aceeaşi voce, 
dar suna precum cea a unui înger, a unui locuitor al raiului... Era o cântare cerească, 
nepământească. 

Trezindu-mă, am înţeles că nu era nici o nădejde pentru refacerea Părintelui Serafim. 

Având cea mai profundă admiraţie pentru de curând adormitul Părinte Serafim, şi 
preţuind realizările sale înaintea Domnului, aş dori să scriu câteva cuvinte despre o 
caracteristică a sa, ce îmi este cea mai dragă şi mai apropiată inimii mele. Este vorba de 
credincioşia sa faţă de ortodoxia autentică. Nu a avut nici cea mai mică divergenţă cu 
învăţătura Bisericii; nu a susţinut nici o părere proprie. Răposatul meu soţ, Ivan M. 
Konţevici, a fost întocmai lui, având mai multe grade universitare şi, spre sfârşitul vieţii, 
terminând academia teologică. Nicicând nu i-a trecut prin minte să păcătuiască împotriva 
învăţăturilor Bisericii. 

învăţătura Bisericii Ortodoxe nu este un rezultat al deliberării raţionale a marilor 
părinţi ai Bisericii. însuşi Duhul Sfânt i-a insuflat cu această învăţătură. Din această cauză, 
Ortodoxia este de neclintit. Orice hulă împotriva Duhului Sfânt este un păcat de neiertat 
(Matei 12, 31-32). în vremurile noastre grele şi pline de necazuri, credinţa statornică în 
ortodoxie este de mare preţ. Părintele Serafim a fost o candelă arzândă şi strălucitoare. Ne-a 
lăsat lumina sa, în scrierile sale. Slavă lui Dumnezeu pentru toate!" 

Helene Konţevici 
III. 
La vremea morţii sale 

1. „Duminica trecută, în Medford, Oregon, Svetlana Jones mi-a spus că în noaptea morţii 
părintelui Serafim, 1-a văzut şi ea în vis. Slujea Sfânta Liturghie - de fapt, tămâia cu 
cădelniţa - iar Svetlana şi Timothy erau de faţă. Am întrebat-o cum s-a simţit, când s-a trezit, 
şi mi-a spus „fericită, plină de pace". Am simţit că Dumnezeu i-a îngăduit această 
experienţă, datorită noii misiuni din casa lor. Părintele Serafim şi-a arătat plăcerea la 
întemeierea acestei misiuni şi a spus că speră să slujească acolo, într-o zi. Poate că 
Dumnezeu a îngăduit deja aceasta". 

Părintele Alexey Young 

2. Marţi noaptea, în ziua în care Părintele Serafim a murit, Martha Nicholas 1-a văzut pe 
părintele. A fost într'atât de şocată de vis, încât m-a chemat miercuri dis-de-dimineaţă, îndată 
ce s-a trezit. L-a văzut pe Părintele Serafim în vis, în veşminte aurii, stând pe malul unui râu. 
Dar lucrul ciudat era că purta o camilafcă albă şi o panaghie episcopală. Sute de oameni 
veneau la el să-i ceară binecuvântarea, şi s-a apropiat şi ea. Dar îl venera într-atât, încât îi era 



frică că nu îi va da binecuvântarea. A mers către el, implorându-1 să o blagoslovească, iar el a 
făcut-o. Apoi a privit-o şi i-a zis că are să-i spună ceva soţului ei. Apoi s-a trezit". 

Părintele Alexey Young 



IV. 

In vremea înmormântării sale 

1. înmormântarea Părintelui Serafim a fost descrisă amănunţit în revista „America 
Ortodoxă". Părintele Serafim, cel care în timpul vieţii sale intelectuale a cugetat asupra tainei 
morţii, şedea întins în sicriu, arătând de parcă ar fi fost viu. Faţa sa părea mai tânără decât 
fusese înainte vreodată. Asupra expresiei chipului său se aşternuse o pace triumfătoare, iar 
buzele sale, din când în când, purtau un zâmbet evident. Imaginea lui în sicriul simplu, aşezat 
în biserica de lemn, semnifică biruinţa vieţii asupra morţii. Iată ce povesteşte una dintre 
fiicele sale duhovniceşti: 

„Şedeam în faţa sicriului, privindu-1, plângându-mă Părintelui Serafim, ce mă voi face 
fără el. Fără să ştiu cum şi fără să realizez vreo mişcare, am privit spre icoana cea mare a lui 
Hristos. Am simţit un miros neplăcut şi l-am auzit pe Părintele Serafim spunându-mi, „Sunt 
stricăciune. Eu sunt un nimic - a fost întotdeauna Hristos, nu eu". Apoi, mi-am întors înapoi 
privirea către Părintele Serafim şi mirosul a fost, în mod hotărât, unul dulce, ca al 
trandafirilor, şi am simţit o pace desăvârşită. 

Când fiecare şi-a luat rămas bun de la Părintele Serafim, dintr-o dată, l-am putut vedea 
stând deasupra sicriului, cu faţa către altar. E greu de descris, era foarte strălucitor, curat, 
îmbrăcat ca monah. Tot timpul cât au fost cântate imnele, a cădelniţat, mereu cu faţa către 
altar. 

Trebuie să adaug că, atunci când am fost la spital, aşteptând şi rugându-ne, şedeam 
într-un fotoliu, ţinând mantia de monah a Părintelui Serafim. Fetiţa mea, Angelina, a venit, a 
atins-o şi a început să plângă încetişor... a continuat să mângâie mantia şi să plângă. In timp 
ce făcea aceasta, am simţit o căldură venind dinspre mantie, care ne-a înconjurat." 

Ellie Anderson 

2. „Deşi am vorbit cu el doar câteva minute, am ţinut foarte mult la Părintele Serafim. 
Pare să fi existat o mare dragoste în lăuntrul său. Se pare că a fost foarte sârguincios, toata 
viaţa sa fiind un lucrător ce a irosit foarte puţină vreme. Abia aşteptam să mă folosesc de 
sfaturile sale. îi mulţumesc Domnului că mi-a oferit şansa să cunosc o asemenea persoană, 
chiar pentru puţină vreme. Fie ca el să treacă prin vămile despre care a scris, ajungând întru 
braţele lui Hristos. 

Ultima oară când l-am văzut pe Părintele Serafim a fost în iulie, când m-a luat în 
pădure pentru o scurtă discuţie. A fost foarte frumos. Pe când plecam, mi-a spus că în acea 
zonă obişnuia să se găsească o icoană a Sfântului Serafim [de Sarov], agăţată de un copac. A 
găsit-o, apoi am cântat împreună cântarea de slavă, închinându-ne icoanei. 

In vremea nopţii de vineri, pe când se citea Evanghelia asupra trupului său adormit, 1- 
am rugat pe Părintele Serafim să se roage pentru mine - pentru o cerere anume. Apoi, 



sâmbătă dis-de-dimineaţă, am ieşit afară, după o gură de aer proaspăt. Vroiam să găsesc din 
nou icoana aceea din copac, dar nu eram sigur dacă aş putea-o identifica, căci era micuţă şi 
arămie, şi aveam doar o idee vagă a locului pe unde era copacul. M-am îndreptat, totuşi, în 
acea direcţie, zicând: „Părinte Serafim, dacă îmi auzi rugăciunea - lasă-mă să găsesc iarăşi 
icoana aceea". în doar câteva secunde, m-am uitat împrejur şi am văzut-o aşezată pe pământ, 
chiar la picioarele mele. I-am mulţumit şi am spus o rugăciune către Sfântul Serafim [de 
Sarov], închinându-mă icoanei, apoi am pus-o înapoi, în copacul din care căzuse". 

Fratele David 

3. „Sora mea Iustina spune că sâmbătă noapte, după înmormântarea Părintelui Serafim, 
lui Jeremiah i s-a arătat Părintele în dormitor, imediat după ce acesta s-a dus la culcare. 
Jeremiah i-a povestit aceasta Iustinei duminică seară, după ce ea s-a întors de la Platina. 
„Mami", i-a spus, „ştiu că Părintele Serafim veghează asupra mea, fiindcă noaptea trecută şi- 
a pus mâna chiar aici şi a apăsat tare". In timp ce spunea acestea, şi-a aşezat mâna pe inimă, 
apăsând puternic. Nu i-a fost teamă câtuşi de puţin. Aceasta este întâmplarea despre care 
Iustina mi-a scris în dimineaţa următoare." 

Părintele Alexey Young 

4. „Am fost profund mişcat de moartea părintelui Serafim Rose. La câteva zile după ce 
am primit numărul din „America Ortodoxă" ce anunţa fericita sa adormire, soţia mea a avut 
un vis, în care a văzut un monah ieşind dintr-un lung şir de pustnici, ce a venit spre noi şi ne- 
a blagoslovit. Ziua următoare, mi-a povestit visul şi i-am arătat o fotografie a părintelui 
Serafim, primită de la publicaţia „Cuvântul ortodox". Ea nu o văzuse niciodată, dar 1-a 
recunoscut pe călugărul din vis. Apoi i-am spus că m-am rugat părintelui Serafim să-mi dea 
un semn din partea sa, dacă îi este plăcut Domnului. 

Fabian de Costa 

Roanne, France 

18 februarie 1983 

V. 

Cele patruzeci de zile 

1 . In vremea celor patruzeci de zile, când sufletul omului este încă ataşat pământului şi 
Biserica ortodoxă se roagă pentru răposat, morţii păstrează o anumită legătura cu cei 
apropiaţi. Părintele Serafim a scris mult despre aceasta, în cartea sa „Sufletul după moarte". 

Părintele Gherman a slujit patruzeci de liturghii în perioada ce a urmat răposării 
Părintelui Serafim. A noua zi de la moarte s-a întâmplat să fie ziua pomenirii Sfântului Iov 
din Pociaev (28 aug./lO sept.), exact la nouăsprezece ani de la înfiinţarea Frăţiei Sfântului 
Gherman. In noaptea celei de a noua zile, păr. Gherman a avut un vis, în care se găsea o 
gaură uriaşă şi întunecată. La gura ei şedea o siluetă îmbrăcată în alb, arătând de parcă se 
găsea într-o stare de împotrivire. Un grup de femei şi un bărbat stăteau lângă ea şi o alinau. 



Şase zile mai târziu, chiar în ziua în care a fost slujită întâia Sfântă Liturghie din 
pustiurile Platinei, de prăznuirea Sf. Mc. Mamant (2/15 sept.), păr. Gherman, după săvârşirea 
Liturghiei, 1-a văzut în vis pe Păr. Serafim, înveşmântat în alb şi zăcând adormit. Dintr-o 
dată, viaţa a dat navală pe faţa lui şi şi-a deschis ochii, ca şi cum ar fi salutat, plin de 
strălucire, viata. 

2. In a 40-a zi de la moartea Părintelui Serafim, Episcopul Nectarie din Seattle, care a 
avut o mare dragoste şi preţuire faţă de păr. Serafim, a sosit la Mănăstirea Sfântului Gherman 
împreună cu câţiva preoţi. După Sfânta Liturghie, a slujit o panihidă episcopală la mormântul 
păr. Serafim, la capătul căreia a ţinut o predică încheiată cu această frază: „Părintele Serafim 
a fost un om drept, un sfânt, poate". Coborând dealul de la mormântul păr. Serafim, era pe 
punctul să intre în biserică, ţinând încă în mână cădelniţa fumegândă. Dintr-odată s-a întors 
şi, plin de evlavie, a început să cânte cu glas mare, însoţit de fraţii, clericii şi pelerinii din jur: 
"Slavă, slavă ţie, sfântul nostru părinte Serafim şi cinstim sfântă pomenirea ta: învăţător al 
monahilor şi împreună-vorbitor cu îngerii"/7y - şi tristeţea despărţirii de Păr. Serafim s-a 
preschimbat în bucurie. 

Doar la cinci luni de la întâmplare, acest ierarh drept, episcopul Nectarie, a răposat. 
Suferind prigoană în îndelung-pătimitoarea Rusie, a murit în ziua în care Sfânta Biserică 
Ortodoxă i-a canonizat pe Noii Martiri în 1982, şi acum s-a alăturat Părintelui Serafim, în 
lumea cealaltă. 

3. Co-fondatorul Misiunii "Sfinţilor Ierarhi ai Moscovei", din Moscow, statul Idaho, 
scrie: 

"Luni, când a ajuns la noi, în Moscow, vestea morţii Părintelui Serafim, la trei zile 
după înmormântarea sa, am fost cuprins de întristare şi l-am implorat pe Dumnezeu să-mi 
ajute să-1 mai văd, pentru încă o dată, pe Părintele Serafim. Dumnezeu m-a auzit şi l-am 
văzut, iarăşi, pe Părintele Serafim, căci, la puţină vreme după, am avut un vis, în care se 
făcea că am venit la mănăstire. Acolo, Părintele Serafim m-a purtat către un anumit loc de pe 
terenurile mănăstirii, la care am putut ajunge de pe un pod arcuit, alb şi frumos. Apoi mi-a 
arătat un anume loc de pe pământ şi a spus să nu se sape acolo, căci era pentru un arheolog 
aceasta. 

Când am ajuns la mănăstire, la a patruzecea zi de la adormirea Părintelui Serafim, am 
primit ascultare să pregătesc fundaţia unei platforme de scânduri, împrejurul mormântului 
său. Am privit copacii din jur: erau pe de-a-ntregul aurii, în veşmânt de toamnă, şi m-am 
gândit că biserica şi toate împrejurimile arătau atât de liniştite şi frumoase, precum o icoană. 
Şi apoi, pe când săpam pentru fundaţie, dintr-o dată mi-am amintit visul pe care l-am descris 
mai sus. Ce ciudat! Cât de asemănătoare era acea culoare aurie celei din vis!" 

Daniel Matheson 

1/14 octombrie 1982 

Acoperământul Preasfmtei Născătoare de Dumnezeu 

4. In a doua noapte după cea de-a patruzecea zi, s-a slujit o Liturghie la miezul nopţii, în 
cinstea fondatorului Frăţiei Sfântului Gherman, arhimandritul Gherasim, care a murit în 
aceeaşi zi, în anul 1969. Păr. Gherman, fiind foarte obosit, a venit să se odihnească în chilia 
Părintelui Serafim, numită "Optina". Era încă lumină afară, când a căzut într-un somn uşor. 

S-a trezit curând, după ce l-a văzut pe Părintele Serafim lângă iconostasul din biserica 
mănăstirii, arătând aşa cum ne-am obişnuit să-1 zărim: foarte serios, concentrat şi puţin 
îngrijorat. Cu un glas imperios, a grăit: „Ai grijă de John, de John". Părintele Gherman a sărit 
cu întrebarea: "Care John?" - căci sunt atât de mulţi John. Dar apoi şi-a amintit de un anume 
John, aflat în necaz, cu care nu a mai ţinut legătura de şaisprezece ani. Părintele Gherman a 
presupus că aceasta era persoana ce avea nevoie de ajutor. Curând, a adormit din nou, şi 
iarăşi a văzut iconostasul cu Maica Domnului, dar Părintele Serafim nu mai era acolo. Fiind 
convins că visul acesta nu era unul obişnuit şi cunoscând prea-bine grija părintelui Serafim 
pentru oameni, păr. Gherman s-a grăbit către biroul său, ca să găsească adresa acestui John. 
Deşi a găsit adresa, nu a găsit şi numărul de telefon, iar John se găsea la mare depărtare, în 
Canada. Mama lui era într-un azil de bătrâni din Bay Area, dar Părintele Gherman nu a reuşit 
să o contacteze prin telefon. Trimiţându-i lui John o scrisoare, cu o bancnotă de douăzeci de 
dolari înăuntru, s-a grăbit către Bay Area, nădăjduind să o contacteze pe mama lui John, spre 
a afla dacă exista vreun necaz. După o serie întreagă de vizite zadarnice prin azilele de 
bătrâni, a găsit-o în cele din urmă, pe la miezul nopţii, doar pentru a descoperi că John era 
şomer şi într-o situaţie disperată. L-a sunat de îndată pe un student, din oraşul în care locuia 
John, şi l-a implorat să-1 viziteze pe acesta. 

După o săptămână, a sosit un răspuns de la acest student, cu câteva informaţii 
uluitoare. S-a întâmplat că, după o lungă perioadă de absenţă de la biserică, John s-a hotărât 
să meargă la Liturghie, de praznicul Adormirii Maicii Domnului. Intrând în biserică, dintr- 
odată a avut un sentiment puternic al prezenţei Părintelui Serafim, la care nu se mai gândise 
de ani buni. Acest simţământ a sporit, pe măsură ce slujba continua. Câteva nopţi după 
aceasta, John a auzit, în vis, pe cineva bătând la uşă. Când uşa s-a deschis, l-a văzut pe 
Părintele Serafim, dar nu l-a recunoscut de îndată. Părintele Serafim avea o barbă gri, lungă, 
şi un pardesiu ponosit, ce obişnuia să-1 poarte în timpul anilor săi de sărăcie din San 
Francisco, pe când ţinea o librărie ortodoxă. I-a vorbit lui John în limba rusă, spunându-i pe 
un ton foarte încurajator: „Frate John. Sunt eu. Nu mai locuiesc în Platina; acum stau aici". A 
început să-1 prevină în legătură cu ceva, dar mai târziu lui John i-a fost cu neputinţă să-şi 
amintească cu exactitate despre ce. 

Aproape în aceeaşi perioadă în care l-a văzut pe Părintele Serafim, John a contractat o 
boală de stomac neobişnuită, şi vreme de două săptămâni nu a putut să mănânce nimic, 
stomacul său refuzând să primească hrana. A slăbit cu repeziciune, ajungând atât de slăbit 
încât nu se mai putea da jos din pat. Nu se aştepta să-1 viziteze nimeni şi ştia că, dacă cineva 
ar fi venit, nu avea bani pentru medicamente. Totuşi, în cele din urmă, unul dintre vecinii săi 
a trecut să-i aducă corespondenţa, şi abia atunci a primit scrisoarea părintelui Gherman. Cu 
banii din scrisoare, John avea acum posibilitatea să-şi plătească un tratament medical. A 
contactat imediat o persoană despre care s-a gândit că ar putea să-i uşureze boala, şi acest om 
a sosit curând, aducând cu el un tratament special, cu apă sărată. După primirea acestui 
tratament, John şi-a recăpătat repede puterile. 

Când a primit scrisoarea părintelui Gherman, John a aflat şi despre operaţia şi 
adormirea Părintelui Serafim. Gândindu-se la cele petrecute, John şi-a dat seama că operaţia 
Părintelui Serafim a avut loc chiar în noaptea în care a simţit prezenţa Părintelui Serafim în 
biserică. Şi-a mai dat seama că atunci când l-a văzut pe Părintele Serafim venind să-1 
întărească, era noaptea morţii părintelui. Cine ştie? - Dacă Părintele Serafim n-ar fi apărut, şi 
dacă părintele Gherman nu ar fi ascultat imediat rugămintea părintelui Serafim, poate John 
nu ar mai fi trăit astăzi. 

VI. 

Apropierea Părintelui Serafim 

1 . Intr-o zi, mă găseam singur în biserică, în altar (cred că făceam curăţenie sau ceva 
asemănător). Dintr-o dată m-am gândit la Părintele Serafim şi la faptul că nu-1 voi mai vedea 
niciodată în acest micuţ paraclis. Părea de neconceput! într-o clipă, am simţit că era lângă 
mine, acolo în altar - nu într-un fel "ocult", precum o fantomă, ci prin mila Domnului. Era 
acolo; îl puteam simţi acolo şi dintr-o dată am ştiut că eram în prezenţa celeilalte lumi. Am 
fost copleşit cu desăvârşire, am căzut în genunchi şi am am plâns - lacrimile mele erau 
lacrimi de pocăinţă pentru păcatele mele, ale cunoaşterii faptului că sunt o scuză 
dezgustătoare pentru un om, şi pentru cât de bun a fost Dumnezeu cu mine în ciuda tuturor 
acestora. în prezenţa lumii de lângă mine, am simţit, doar într-o foarte, foarte mică măsură, 
ceea ce poate a simţit Proorocul Moise atunci când a urcat pe Muntele Sinai (fără a face nici 
o comparaţie între mine şi el!). Ideea este că acesta „experiere" a Părintelui Serafim din 
lumea cealaltă (şi a fost foarte reală) nu mi-a atras câtuşi de puţin atenţia asupra lui, ci 
imediat m-a făcut să văd cât de păcătos sunt în faţa Domnului. Conştientizarea aceasta, a 
păcătoşeniei proprii, este cea care mă convinge că am avut parte de o trăire adevărată, nu de 
una de la Cel Rău, şi nu de un rod al imaginaţiei mele". 

Părintele Alexey Young 

2. Nu cu mult după adormirea Părintelui Serafim, am fost cu toţi şocaţi să aflăm că 
matuşka [soţia] păr. Alexey Young, Susan, a fost găsită având cancer la gât. După analize 
ulterioare, au fost confirmate cele mai rele temeri: cancerul era malign. De peste tot, oamenii 
au început să se roage la Dumnezeu pentru ea. Părintele Alexey i-a uns gâtul cu ulei, de la 
candela ce arde la mormântul Părintelui Serafim. Doctorii nu i-au dat nici o speranţă. Unul 
dintre enoriaşi ne-a scris cele ce urmează: 

"Nu simt că Părintele Serafim ar fi undeva departe. De curând, am visat că mă 
plimbam printr-o mulţime de oameni, iar acolo era şi Părintele Serafim, îmbrăcat în 
veşmintele sale de monah, cu o scufie schimnicească pe cap. M-a blagoslovit şi mi-a grăit: 
"Pace ţie", iar eu i-am răspuns: "Şi duhului tău", ca la Liturghie. El s-a întors către o femeie 
şi şi-a aşezat fruntea pe gâtul şi umărul ei. Când şi-a ridicat capul, curgea sânge din gâtul şi 
umărul femeii, dar nu era pic de sânge pe Părintele Serafim. Păr. diacon Lawrence, 
înveşmântat în alb şi auriu, a sosit şi, cu ştergarul de împărtăşanie, a şters sângele, plin de 
linişte. îmi amintesc că m-am gândit: "Este cu adevărat sângele lui Hristos!". Apoi Părintele 
Serafim s-a îndepărtat îmbrăţişând pe cineva, ca şi cum ar fi consolat acea persoană. Nu am 
recunoscut cine era. Apoi, când m-am trezit, mi-am dat seama că femeia din vis arăta, din 
spate, exact ca matuşka Susan." 

Martha Nichols 
6 decembrie 1982 



La ceva vreme de când s-a petrecut visul acesta, matuşka Susan a mers la medic 
pentru examene medicale. Toate testele au ieşit negative şi doctorii i-au spus că nu mai 
trebuie să vină, timp de şase luni. 

3. Cu ocazia celei de-a doisprezecea aniversări de la tunderea în monahism a 
Părintelui Serafim, de pomenirea Stareţului Nazarie de la Valaam (14/27 octombrie 1982), 
unul dintre fraţii de la Mănăstirea Sfântului Gherman a avut parte de încă o vizită mişcătoare 
a Părintelui Serafim. Acest vis s-a petrecut după Sfânta Liturghie, care s-a slujit la 2:30 
dimineaţa, şi la care fratele s-a împărtăşit cu Sfintele Taine. El scrie: 

"In vis, şedeam în paraclis, în faţa altui frate, şi Părintele Serafim şedea în faţa noastră, 
înveşmântat. Părea că are ceva de spus; dar au început să vină oamenii către dânsul, din 
stânga şi dreapta şi din spatele lui, cerându-i diverse lucruri. După ce s-a ocupat de aceştia, a 
venit către mine, chemându-mă pe nume, cu un glas plin de dragoste. Apoi, mi-a spus o 
propoziţie, ale cărei cuvinte erau ceva de genul: "Rămâi statornic întru hotărârea ta, ori 
perseverează până la capăt". Apoi m-a sărutat pe frunte, şi m-am trezit sub impresia 
puternică a acestei sărutări, simţindu-mă fericit". 

4. "In noaptea de dinaintea hirotoniei mele întru preot, am avut un vis în care Părintele 
Serafim a venit la mine, m-a blagoslovit şi apoi m-a îmbrăţişat, grăindu-mi: "Fiul meu!" Am 
fost încântat şi surprins, şi am zis: „Părinte Serafim, ce faceţi?" Iar el a răspuns, aşa cum 
obişnuia să spună pe vremea când era cu noi, "Sunt foarte obosit". Fiind foarte nervos 
înaintea hirotonirii mele, din pricină că părintele Herman nu putea fi prezent la slujbă, am 
devenit foarte calm şi fericit, ştiind că Părintele Serafim m-a văzut din lumea cealaltă, m-a 
mângâiat şi mi-a dăruit blagoslovenia sa". 

5. "Verişoara mea Judy, care este ca o soră pentru mine, a avut vineri o comoţie cerebrală. 
Când au luat-o, doctorii nu i-au dat nici o speranţă de viaţă. Am vrut să vă povestesc despre 
aceasta, pentru că sunt sigură că şi pentru voi va însemna mult. în acea noapte, după ce am 
auzit de la Gary, soţul ei, despre comoţie, am rostit un acatist către Maica Domnului şi am 
lăsat-o pe Judy în grija Ei şi a Părintelui Serafim. Am aşezat imaginea ei lângă icoana Maicii 
Domnului şi lângă imaginea Părintelui Serafim din sicriu. In mintea mea, mi i-am putut 
imagina mergând către Los Angeles ca să aibă grijă de Judy, şi în inima mea am ştiut că este 
adevărat. Am dormit foarte profund şi liniştit în noaptea aceea, ca şi cum cineva ar fi aşezat o 
pătură uşoară şi călduroasă asupra mea. In dimineaţa următoare, am sunat ca să aflu cum se 
simte, şi veştile au fost minunate ! Judy s-a mişcat în timpul nopţii şi, acum, va părăsi salonul 
de terapie intensivă, săptămâna aceasta. Poate vorbi şi poate mânca hrană solidă; îi 
recunoaşte pe toţi şi nu este paralizată. Doctorii spun că este o minune. Au o mulţime de 
teste de făcut săptămâna aceasta - nu ştiu exact pentru ce, dar totul se prezintă bine. Atât de 
mulţi oameni s-au rugat pentru ea şi ştiu că astfel s-a săvârşit minunea... Dar simt că a primit 
un ajutor deosebit din partea Maicii Domnului şi a Părintelui nostru Serafim." 

Christina Shane 
10 februarie 1983 

6. "Pe 5 martie 1983 (stil nou), trei pelerini - Paul Baba, Christopher Haddad şi Michael 
McGee - încercau cu disperare să ajungă la Mănăstirea Sfântului Gherman al Alaskăi din 

Platina, California. După ce au avut câteva probleme cu maşina pe drumul spre mănăstire, 
cei trei pelerini s-au împotmolit într-un orăşel numit Williams. Au fost luaţi de o altă maşină, 
sâmbătă dis-de-dimineaţă, până în orăşelul Red Bluff, ajungând la orele târzii ale dimineţii. 
Oprindu-se la un telefon, Michael a sunat la magazinul universal din Platina pentru a lăsa un 
mesaj unuia dintre călugări, spunând că sunt împotmoliţi şi vor încerca să ajungă cu 
autostopul sau o vor lua pe jos pe Autostrada 36, lungă de patruzeci şi cinci de mile. Cei trei 
pelerini au pornit-o pe jos. Deoarece îşi cărau lucrurile şi echipamentul de dormit, călătoria a 
devenit obositoare, doar după câteva mile. Au început să facă pauze scurte. Când au ajuns la 
o fermă, Michael 1-a întrebat pe un om înalt, în vârstă, cât mai au de mers până la Platina şi 
dacă pot să folosească telefonul lui. Bunul om a fost de acord şi a adăugat, "Dacă aveţi de 
gând să faceţi tot drumul astăzi, nu o să reuşiţi niciodată - mai sunt încă vreo patruzeci de 
mile". Mergând în casă cu omul, Michael a sunat la magazinul din Platina pentru a lăsa un 
mesaj urgent, că au rămas împotmoliţi pe Autostrada 36 şi au nevoie de o maşină până la 
mănăstire. Cei trei pelerini au continuat drumul, mulţumindu-i bunului şi generosului om 
pentru că le-a îngăduit să-i folosească telefonul. Drumul părea că nu se mai termină. După 
una sau două mile, disperat, Paul a strigat din adâncul inimii sale, "Părinte Serafim, ajută- 
ne!". In decurs de unul sau două minute, Părintele N. a venit cu o maşină şi ne-a luat. Astfel, 
dreptul părinte Serafim a auzit strigătul nostru, al celor neputincioşi. Slava lui Dumnezeu 
pentru toate! Amin." 

Michael McGee 

7. O credincioasă ortodoxă, pe nume Martha, avea o durere mare în inimă din cauză că 
tatăl ei, care era un om bun şi care credea în Dumnezeu, nu a putut găsi fericirea întru Iisus 
Hristos, purtând pecetea tristeţii şi a deziluziei de-a lungul întregii sale vieţi. Ce minunat ar 
fi, s-a gândit ea, dacă tatăl ei ar putea simţi şi înţelege măcar un strop din Ortodoxie, şi dacă 
ar putea avea o soarta fericită în alegerea vieţii viitoare. S-a apropiat de el în câteva rânduri, 
încercând să-1 însufleţească cu învăţătura ortodoxă. Deşi el a fost interesat, întotdeauna ceva 
îl împiedica să pătrundă mai profund în învăţătura mântuitoare a credinţei noastre. Pe 
neaşteptate, i-au sosit veştile cele rele că el are cancer şi că mai are foarte puţină vreme de 
trăit. Când i s-a apropiat sfârşitul, ea a venit să petreacă împreună ultimele lui zile. I-a 
dezvăluit plinătatea Ortodoxiei, iar el a primit-o din toată inima. Pentru că nu era nici un 
preot ortodox prin preajmă şi era puţină vreme, ea a luat aghiasmă şi, după ce a rostit Crezul 
şi câteva rugăciuni, 1-a botezat pe tatăl ei, în acelaşi chip în care se făcea şi în timpurile 
străvechi, în cazuri asemănătoare. Mulţumită hotărârii ei, tatăl ei a murit creştin ortodox. A 
trecut ceva timp, şi Martha, fiind legată duhovniceşte de Părintele Serafim (căci fiul ei este 
fin al păr. Serafim), a vizitat mormântul acestuia, pentru a se ruga şi a primi încredinţare că 
fapta ei de râvnă a fost plăcută lui Dumnezeu. Când a ajuns şi s-a rugat la mormântul lui, a 
scris un bileţel scurt, cerându-i Părintelui Serafim să aibă grijă de tatăl ei, care era atât de 
novice în cele ale credinţei. A pus acest bileţel într-o crăpătură, din mica structură de lemn de 
deasupra mormântului. Intorcându-se fericită acasă, ne-a trimis o carte poştală: 

„Vă mulţumesc! Vă mulţumesc! M-am simţit minunat! După ce am ajuns acasă, l-am 
visat pe tatăl meu, viu şi fericit. Mi-a spus că s-a bucurat să mă vadă, şi că a fost într-un loc 
unde nu s-a simţit bine, până când «a venit sfântul şi 1-a scos de acolo». Cu dragoste, 
Martha". 



8. La primele Paşti departe de iubita sa mănăstire, Părintelui Serafim i-a fost dusă lipsa 
foarte mult. Stareţul [egumenul] Gherman, primind binecuvântare de la Părintele Serafim, pe 
patul său de moarte, spre a împlini un vis vechi de douăzeci şi cinci ani, a mers să petreacă 
noaptea învierii lui Hristos în Monk's Lagoon [Laguna călugărului] pe insula Spruce, în 
Alaska. Era încordat şi agitat, părăsindu-şi turma văduvită, într-o perioadă aşa de importantă. 
Fraţii şi surorile sale au înţeles că Sfântul Gherman era cel ce îl chema în Alaska. Cu inima 
plină de îndoială, el a mers la mormântul Părintelui Serafim şi 1-a rugat să ocrotească şi să 
umple de bucurie Frăţia pe vremea Paştilor, cât timp va fi plecat. Şi bineînţeles că Părintele 
Serafim şi-a vizitat, în mod mistic, mănăstirea, de Paşti, căci o fetiţă de şapte ani, pe care 
părintele o botezase cu câţiva ani în urmă, 1-a zărit în prima zi a Paştilor. Era la mănăstire, 
purtând veşminte pascale pe de-a-ntregul albe şi binecuvântând cu aghiasmă şi cu o cădelniţă 
toate pământurile: înăuntru şi în afara bisericii, toţi copacii, precum şi poarta mănăstirii. Noi 
credem că Părintele Serafim a avut grijă de mănăstire, în timpul absenţei Părintelui 
Gherman. 

Monahia Brigid 

1. Este de notat că aceasta a fost o proslăvire săvârşită de un episcop, prin urmare socotindu-1 în mod 
„oficial" pe Părintele Serafim în rândul sfinţilor. 

